Star Trek (film)

Star Trek (også referert til som Star Trek XI) er en amerikansk sciencefictionfilm fra 2009, den ellevte i rekken av Star Trek-filmer, basert på universet skapt av Gene Roddenberry. I april 2006, etter flere år med rykter og spekulasjoner, erklærte Paramount Pictures at filmen ville bli produsert av Lost-skaperne J. J. Abrams (som regisserer) og Damon Lindelof. Filmen hadde verdenspremiere 8. mai 2009.

Handling 
Historien fokuserer på de tidligste eventyrene til «James T. Kirk» og «Spock», og vil også ha flere andre karakterer som stammer fra den første serien, Star Trek og filmen Star Trek: The Motion Picture.

Skuespillere 
 Chris Pine som «James T. Kirk» 
 Zachary Quinto som «den unge Spock»
 Karl Urban som «Leonard McCoy»
 Simon Pegg som «Montgomery Scott»
 Anton Yelchin som «Pavel Chekov»
 Zoë Saldaña som «Uhura»
 John Cho som «Hikaru Sulu»
 Eric Bana som «Nero» (skurken i filmen)
 Clifton Collins, Jr. som «General Ayel» (Neros medhjelper)
 Leonard Nimoy som «den gamle Spock»
 Bruce Greenwood som «Christopher Pike»
 Chris Hemsworth som «George Samuel Kirk Senior», Kirks far
 Jennifer Morrison as Winona Kirk, Kirk's mor
 Ben Cross som «Sarek», Spocks far
 Winona Ryder som «Amanda Grayson», Spocks mor
 Rachel Nichols som «Orion kvinne»
 Tyler Perry som «Sjef for Starfleet Academy»
 Sonita Henry (ukjent rolle)
 Paul McGillion (ukjent rolle)

Mulige skuespillere 
Mens William Shatner har indikert at han ikke vil spille i filmen sa Abrams i juli 2007 at produksjonen «prøvde desperat å finne en måte å få han med» men å «trykke han med...ville være en katastrofe». Den opprinnelige «Sulu» (George Takei) har også uttrykt håp om at han vil kunne være med i filmen.

Utelatte skuespillere 
I en periode har det vært rykter om at Matt Damon skulle spille «Kirk» i filmen. Damon sa, etter å ha hørt ryktene, at han gjerne ville ha en «godkjennelse» fra William Shatner for rollen. Han kontaktet Abrams for å høre sannheten, bare for å høre at filmens «Kirk» var en yngre mann, og at han var «for gammel» for rollen. Damon kommenterte at hvis en fortsettelse ble laget, der «Kirk» var eldre enn det som Pine spiller, da ville han være interessert i den rollen.

Adrien Brody diskuterte rollen som «Spock» med regissør J. J. Abrams. James Kyson Lee ble vurdert til rollen som «Sulu», men siden Zachary Quinto allerede hadde fått rollen som «Spock», ville ikke produsentene av superhelt-serien Heroes miste enda en av sine skuespillere i 3 måneder. Abrams snakket også med Timothy Olyphant om en rolle.

Produksjon 
20. april 2006 meldte Associated Press at den ellevte Star Trek-filmen var offisielt i produksjon. Ved å sitere kilder ved Paramount Pictures, rapporterte AP at filmen ville bli regissert og produsert av J. J. Abrams, best kjent som skaper og produsent av kjente og suksessfulle tv-serier som Alias og Lost, samt som produsent/regissør av Mission: Impossible III. Det meste av denne informasjonen ble senere bekreftet av Paramount.

7. januar 2007 annonserte J.J. Abrams at det første utkastet av scriptet var ferdig og ventet på «justeringer». Han bemerket at han trodde det ville tilfredsstille «ikke-trekkiene» og at det for de fans som elsket Star Trek også ville være fornøyde. Han sa at de ville begynne å filme i 2007, med lansering i 2008. Abrams avslørte ikke detaljer ved filmen eller plottet.

Filmingen begynte 7. november 2007. Opptakene vil vare 85 dager, og vil skje på 11 ulike scener bygget i studio hos Paramount, og der vil være to uker med opptak på lokasjoner på Island, samt på steder i Long Beach, California. Opptakene vil avsluttes i mars 2008.

Filmens budsjett har blitt estimert til over $130 million, men Leonard Nimoy kom med indikasjoner på en kostnad på ca. $150 millioner til slutt (den høyeste kostnaden for noen Star Trek-film).

Markedsføring 
Den første reklamefilmen ble vist i forbindelse med premieren av Cloverfield 18. januar 2008. Reklamefilmene kom på internett tre dager senere. Et offisielt nettsted for filmen ble lansert samtidig og var linket til StarTrek.com.

Referanser

Eksterne lenker 
  
 
  trekmovie.com: Independent website dedicated to XI news coverage and commentary.

Star Trek
Science fiction-filmer fra USA
Filmer fra 2009
Filmer basert på TV-serier
Engelskspråklige filmer
Rebootfilmer